ક્રાઇમ બ્રાન્ચના કેટલાક સૂત્રો ઘ્વારા જાણકારી મળી છે કે પરિવાર અને ભત્રીજી પ્રિયંકા સાથે જોડાયેલી કેટલીક પરેશાનીઓના સમાધાન માટે લગભગ દોઢ વર્ષ પહેલા લલિત ઘરના લોકો સાથે મધ્યપ્રદેશની ધાર્મિક નગરી ઉજ્જેન ગયો હતો. સમસ્યાના સમાધાન માટે લલિતે ભૂતહરિ ગુફામાં તાંત્રિક ઘ્વારા તંત્ર મંત્ર ક્રિયા કરાવી. પૂજાના બદલામાં જયારે તાંત્રિકે લાખો રૂપિયાની માંગ કરી ત્યારે લલિતે આટલા બધા રૂપિયા આપવામાં અસમર્થતા બતાવી. જેથી ગુસ્સે ભરાયેલા તાંત્રિકે આખા પરિવારનો નાશ થવાનો શ્રાપ આપ્યો.